Reuters գործակալությունը հիշեցնում է, որ 2012թ-ի հունիսին E.on ընկերության ղեկավարությանը հաջողվել էր պայմանավորվածության գալ «Գազպրոմ» ընկերության հետ գների իջեցման հարցում: Գազային բիզնեսը գերմանական կոնցեռնին բերում է բավականին զգալի կորուստներ: Սա բացատրվում է նրանով, որ գերմանական ընկերությունը գազը վաճառում է ձեռք բերած գնից շատ ավելի ցածր: Երկարաժամկետ պայմանագրերի շրջանակներում E.on ընկերությունը վճարում է բարձր գներ գազի համար, միևնույն ժամանակ երբ նրա առաջատար հաճախորդները, ինչպիսիք են հզոր էլեկտրակայանները, հնարավորություն ունեն գազ գնել համեմատաբար ցածր գներով համաշխարհային շուկայից, որտեղ մատակարարումը գերազանցում է պահանջարկը: